Niké

Niké, Nice ou Nike, (en grego antigo Νίκη, vitoria), segundo a mitoloxía grega, era a divindade da vitoriaLajo (1990), p. 146VV.AA. (2003), p. 117 e o seu equivalente romano era a "Vitoria". Aparecía con corpo dunha doncela alada voando a gran velocidade que levaba unha palma e coroa de loureiro e representaba a vitoria no combate e nas competicións atléticas.

 Referencias antigas 
Hesíodo, convértea en filla do titán Palas e de Estixia sendo, polo tanto, irmá de Bía (a Violencia), Zelo (o Fervor) e Cratos (a Forza). Segundo a mitoloxía posterior, Estixia levounos a carón de Zeus cando este buscaba aliados entre os deidades olímpicas para a loita contra os Titáns, deidades máis antigas. Níke asumiu o papel de auriga divina, un papel no que tamén aparece na arte grega clásica, e voou polos campos de batalla recompensando aos vencedores con gloria e fama, simbolizada pola coroa de follas de loureiro. En sinal de gratitude, Zeus adoptou a Nike.

Os romanos coñecíana polo nome de Vitoria e, segundo a súa mitoloxía, foi educada por Palas, o heroe epónimo do Palatino, que lle construíu un templo no cume da cuíña palatina.

Nike aparece alada na maioría das estatuas e pinturas, sendo a Nike alada de Samotracia (exposta no Museo do Louvre) unha das máis coñecidas. Nike é a deusa da forza, a velocidade e a vitoria. Aínda que orixinalmente era consideraba unha deusa independente, trala batalla de Salamina (480 a. C.), quedou asociada a Atenea e mesmo, Nike, foi un alcume da deusa co significado de  «vitoriosa», e pasou a ser representada como unha pequena escultura feminina sobre a palma da man da deusa na estatua de Atenea situada no Partenón.

Níke tamén é unha das imaxes máis presentes nas moedas gregas.

Hai múltiples nomes en moitas linguas que proveñen de Nike, como por exemplo: Nikolaos, Nicholas, Nicola, Nick, Nicolai, Niccolò, Nikolai, Nicolae, Nils, Klaas, Nicole, Ike, Niki, Nikita, Nikitas, Nika, Nieke, Naike, Niketas, Nikki, Nico, e Verónica .

 Referencias contemporáneas 

 A empresa de equipamiento deportivo Nike, Inc. leva o nome da deusa.
 Un sistema de mísiles antiaéreos estadounidense, lleva o nome de Proxecto Nike.
 Unha figura de da deusa cun buque foi o deseño do primeiro trofeo da Copa Mundial da FIFA, tamén coñecido como o trofeo de Jules Rimet.
 A imaxe da deusa forma parte do emblema da Universidade de Melbourne.
 O Spirit of Ecstasy, o adorno de campana empregado polo fabricante de automóbiles Rolls-Royce, está inspirado na imaxe da deusa.
 O logo da compañía de motocicletas Honda está inspirado na deusa.

 Galería 

 Notas 

 Véxase tamén 

 Bibliografía 




Categoría:Deusas gregas
Categoría:Deusas da guerra